ส่วนที่ 1

บทนำ

1.1บทนำ

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมได้ให้ความหมายของคำว่า “แผนการดำเนินงาน” ว่า แผนการดำเนินงาน หมายความว่า แผนการดำเนินงานขององค์กรปกครองส่วนท้องถิ่น ที่แสดงถึงรายละเอียดแผนงาน โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น

แผนการดำเนินงาน เป็นแผนที่แสดงถึงรายละเอียดแผนงาน/โครงการพัฒนาและกิจกรรมที่ดำเนินการจริงในพื้นที่ขององค์กรปกครองส่วนท้องถิ่น ประจำปีงบประมาณนั้น และเป็นเอกสารที่ระบุถึงแผนงาน/โครงการ/กิจกรรม ซึ่งทำให้แนวทางในการดำเนินงานของปีนั้น ขององค์กรปกครองส่วนท้องถิ่น มีความชัดเจนมากยิ่งขึ้น และยังช่วยให้การติดตามและประเมินผลเมื่อสิ้นปีงบประมาณสะดวกมากยิ่งขึ้น

การจัดทำแผนการดำเนินงาน ประจำปีงบประมาณ พ.ศ. 2563 เป็นการนำโครงการในแผนพัฒนาสี่ปีไปปฏิบัติ ซึ่งทุกหน่วยงานของเทศบาลเมืองพิจิตร จะต้องจัดทำภายหลังที่ได้รับการจัดสรรงบประมาณตามเทศบัญญัติงบประมาณรายจ่าย ประจำปีงบประมาณ พ.ศ. 2563 เพื่อรวบรวมจัดทำเป็นแผนการดำเนินงาน ประจำปี พ.ศ. 2563โดยแสดงรายละเอียดเกี่ยวกับการพัฒนา ระยะเวลาการดำเนินการของแต่ละโครงการที่จะดำเนินการ ซึ่งจะทำให้แนวทางการดำเนินงานเป็นรูปธรรม และแผนการดำเนินงานเป็นคู่มือในการปฏิบัติงานของผู้มีหน้าที่ในการติดตามและประเมินผล ซึ่งแผนดำเนินงานจะต้องทำให้แล้วเสร็จภายใน 30 วัน หลังจากที่ได้ประกาศใช้งบประมาณรายจ่ายประจำปี ดังนั้น แผนการดำเนินงานจึงถือได้ว่าเป็นเครื่องมือสำคัญในการควบคุมการดำเนินงานให้เป็นไปอย่างเหมาะสม มีความชัดเจนในการนำไปปฏิบัติให้เกิดประสิทธิภาพ

**1.2วัตถุประสงค์ของแผนการดำเนินงาน**

1. เพื่อเป็นการปฏิบัติตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติม

2. เพื่อให้ทราบถึงโครงการ/กิจกรรมที่จะเกิดขึ้นในปีงบประมาณนั้น

3. เพื่อแสดงถึงรายละเอียดแผนงาน/โครงการ ที่จะดำเนินการจริงในปีงบประมาณนั้น ๆ

4. เพื่อใช้เป็นเครื่องมือในการติดตามและประเมินผลแผนงาน/โครงการที่ดำเนินการในปีงบประมาณ พ.ศ. 2563 ให้มีความสะดวก

5. เพื่อแสดงให้เห็นความชัดเจนของแนวทางในการดำเนินงาน

-1-

**1.3ขั้นตอนการจัดทำแผนการดำเนินงาน**

ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548และที่แก้ไขเพิ่มเติม กำหนดว่า

“การจัดทำแผนการดำเนินงานให้ดำเนินการตามขั้นตอน ดังนี้”

ขั้นตอนในการจัดทำแผนการดำเนินงานมี 3ขั้นตอน ดังนี้

1.คณะกรรมการสนับสนุนการจัดทำแผนพัฒนารวบรวมแผนงาน/โครงการพัฒนาขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่นๆ ที่ต้องการดำเนินการในพื้นที่ขององค์กรปกครองส่วนท้องถิ่น

2.คณะกรรมการสนับสนุนการจัดทำแผนพัฒนาขององค์กรปกครองส่วนท้องถิ่นจัดทำร่างแผนดำเนินงาน แล้วนำร่างแผนการดำเนินงานเสนอต่อคณะกรรมการพัฒนาท้องถิ่น

3.คณะกรรมการพัฒนาท้องถิ่นพิจารณาร่างแผนดำเนินงานแล้วเสนอผู้บริหารท้องถิ่นประกาศเป็นแผนการดำเนินงาน โดยให้ปิดประกาศแผนดำเนินงานภายในสิบห้าวัน

นับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน

**1.4ประโยชน์ของแผนการดำเนินงาน**

แผนการดำเนินงานเป็นเครื่องมือที่จะช่วยให้องค์กรปกครองส่วนท้องถิ่นทราบถึงรายละเอียดของแผนงาน/โครงการ และกิจกรรมที่ดำเนินการจริงในพื้นที่ขององค์กร

ปกครองส่วนท้องถิ่น และทราบถึงความก้าวหน้าของโครงการ/กิจกรรม ได้ นอกจากนี้แผนการดำเนินงานเป็นเครื่องมือสำคัญในการบริหารงานของผู้บริหารท้องถิ่นเพื่อควบคุม

การดำเนินงานให้เป็นไปอย่างเหมาะสมและมีประสิทธิภาพ รวมทั้งยังเป็นเครื่องมือในการติดตามการดำเนินงานและการประเมินผล

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-2-